**מידעון מרץ 2017**

**מה במידעון?**

* **חינוך**
* התאמות במבחן פסיכומטרי לאנשים עם מוגבלויות
* הזכאות להסעות
* **ביטוח לאומי**
* הנחה בתשלומי חשמל
* **בריאות**
* חדש- הוזלה במחירי מזון נטול גלוטן
* חדש - נוהל שיתוף משפחות בהליך פסיכיאטרי
* **חדש מהכנסת**
* אושרה הצעת חוק חניה לנכים (תיקון מספר 6)

**חינוך**

**התאמות במבחן פסיכומטרי**

המכון הארצי לבחינות והערכה מאפשר התאמות לאנשים עם מוגבלויות בהגשת מבחן הפסיכומטרי:

ההתאמות הניתנות במבחן:

* בחינה פסיכומטרי ממוחשבת
* בחינה בתוספת זמן- בחלק מן הבחינה או בכולה
* הפסקות בין פרקי המבחן
* תנאים פיזיים המתאימים למגבלה גופנית כגון נכות, עיוורון או חירשות.
* השמעת פרקי הבחינה באנגלית
* טופס בחינה מוגדל או גיליון תשובות מוגדל
* שימוש במחשבון לשם ביצוע ארבע פעולות החשבון
* הקלדת מטלת הכתיבה
* מכשיר הגדלה לעיוורים- ע"פ בקשה בלבד.

ההתאמות ניתנות לאנשים עם מוגבלות פיזית או נפשית, לקות למידה קשה והפרעות קשב וריכוז ראשונית וחמורה אשר המוגבלות משבשת את תפקודם במבחן.

**המסמכים הנדרשים:**

על המאובחן לצרף לטופס ההרשמה את האבחונים הרלוונטיים, חומר הרקע (כל חומר מהעבר המעיד על המוגבלות) והשאלון לפונה

יש לשלוח את המסמכים למרכז הארצי לבחינות והערכה : ת"ד 26015

ירושלים 9126001

אנשים עם לקות למידה: האבחון חייב להתקיים בשפת האם, ונערך לפני 5 שנים לכל היותר שהמאובחן היה בגיל 16 שנים לפחות, בנוסף יש לצרף שאלון למאבחן.

אנשים עם הפרעות קשב וריכוז: האבחון נערך לפני 3 שנים לכל היותר.

אנשים עם מוגבלות פיזית או נפשית: יש לצרף שאלון לרופא (לפי המגבלה), וחוות דעת פסיכיאטרית מהשנה האחרונה במקרה של מוגבלות נפשית.

**חשוב לדעת**

* **חשוב:** אם ההרשמה התבצעה דרך האתר של המרכז לבחינות והערכה יש לצרף את האסמכתא
* **חשוב:** שליחה נוספת של פרטים כרוכה בתשלום
* אפשר לערער ולבקש דיון מחדש עם או בלי מסמכים חדשים בתשלום של 220 ₪
* ההתאמות ניתנות ב 3 מועדים: אפריל, יולי, דצמבר.
* יש לשלוח את העתק על כל המסמכים ולא את המסמכים המקוריים

**הזכאות להסעות בחינוך במיוחד**

הזכאות להסעות בחינוך המיוחד מעוגנת בחוק הסעה בטיחותית לילדים ופעוטות עם מוגבלות (1994).

הזכאות להסעות מבית התלמיד למוסד החינוכי ובחזרה ניתנת בגילאי חינוך חובה 3-21.

**מי זכאי להסעות :**

* תלמדים ששובצו על ידי ועדת השמה ויש להם המוגבלויות הבאות:
* שיתוק מוחין ונכויות פיזיות קשות
* אוטיזם PDD
* הפרעות נפשיות קשות
* מוגבלות שכלית התפתחותית
* חירשים וכבדי שמיעה
* עיוורים ולקוי ראיה
* תלמידי החינוך המיוחד שיש להם מוגבלות אחרת ממה שהוזכר מלמעלה זכאים להסעות לפי ההסעות לתלמידי החינוך הרגיל, וזה תלוי למרחק של מקום המגורים ובית הספר.

תלמידים מגן חובה עד כיתה ד'- שהמרחק בין מקום מגוריהם לבין המסגרת החינוכית מעל 2 ק"מ

תלמידים מכיתה ה' ומעלה – שהמרחק בין מקום מגוריהם לבין בית הספר מעל 3 ק"מ.

* למרות שחוק חינוך מיוחד מתחיל מגיל 3 הסעות ניתנות גם לפעוטות מגיל שנה ועד שלוש שנים, שאובחנו באחת מהמוגבלויות הבאות: מוגבלות שכלית והתפתחותית, עיכוב התפתחותי, מוגבלות בראייה בשתי העיניים, מוגבלות בשמיעה בשתי האוזניים, מוגבלות ניכרת ונסיבות משפחתיות המחייבות השמתו במעון יום שקומי, פגיעה נירולוגית המתבטאת במוגבלות בשתי גפיים לפחות.
* תלמיד הנפגע מתאונה (למעט תאונת דרכים) או הסובל ממחלה ובידו אישור רפואי מנומק ומפורט כי אינו יכול להגיע לבית הספר בכוחות עצמו (כולל ציון משך הזמן שהאישור תקף לגביו), זכאי להסעה. ההסעה לתקופה המצוינת באישור הרפואי.
* תלמידים עם מוגבלות הלומדים בבתי ספר רגלים ואשר עקב המוגבלות אינם מסוגלים להגיע בכוחות עצמם לבית הספר, זכאים להסעה ללא קשר להגבלת מרחק.
* תלמד המאושפז בבית חולים פסיכיאטרי או במחלקה פסיכיאטרית בבית חולים רגיל, זכאי להסעה ללימודים על זמן אשפוז

**חשוב לדעת:**

* הזכאות להסעות חלה גם בימי הפעילות שאושרו לבית הספר בקיץ בחופשות ובחגים.
* **חשוב:** במידה והתגלו חילוקי דעות בין ההורים לבין הרשות המקומית בעניין זכאותו של הילד להסעה או לליווי, רשאים ההורים לערער בפני ועדת ההסעות המחוזית של משרד החינוך. כמו כן ניתן לפנות לנציב תלונות הציבור.

**ביטוח לאומי**

**הנחה בתשלומי החשמל**

הורים לילדים הזכאים לגמלת ילד נכה בשל תלות בעזרת הזולת או בשל הצורך בטיפול רפואי, זכאים להנחה בתשלום החשמל החודשי.

ההנחה הניתנת מידי חודש היא בשיעור של 50% עבור צריכה של 400 קילוואט לשעה הראשונה בכל חודש בתעריף ביתי, בבתים המשמשים למגורים בלבד. הנחה הזו ניתנת באופן אוטומטי ואין צורך בהגשת תביעה כדי לקבל הנחה זו.

**חשוב**: הזכאות לגמלת ילד נכה בשל "בדיקות דם שלא ניתן לבצע בבית", אינה נותנת זכאות להנחה בחשמל.

**חשוב:** משפחה אומנת זכאית להנחה בחשמל אך עקב אי זכאותם לגמלת ילד נכה, לפעמים המוסד לביטוח לאומי לא מעביר את שמם לחברת החשמל, במקרה כזה יש להשיג אישור שהילד זכאי לגמלת ילד נכה איך אינו מקבל את הגמלה בפועל.

**בריאות**

**חדש- הוזלה במחירי מזון נטול גלוטן**

משרד הבריאות הודיע על תחילת תהליך הוזלת מוצרי מזון ללא גלוטן במטרה לעזור לאנשים עם צליאק.

**חדש- נוהל שיתוף משפחות בהליך פסיכיאטרי**

ב 7.3.17 הופץ נוהל של משרד הבריאות המעגן את זכות המשפחה להיות מעורבת בטיפול בקרובם באשפוז הפסיכיאטרי, ואת הזכאות לקבלת תמיכה עבור עצמם במהלך האשפוז. הנוהל מנחה את הצוותים הרב מקצועיים במרכזים לבריאות הנפש ובחטיבות הפסיכיאטריות בבתי החולים הכלליים על אופן שיתוף המשפחה בתהליך הטיפול.

מתוך הנוהל:

"המשפחה המעוניינת להיות מעורבת ושותפה במהלך הרצף הטיפולי מהווה חלק חשוב מתהליך הטיפול והשיקום של המטופל בקהילה ובאשפוז ולרוב הדבר גם תואם את רצון המטופל. למשפחה במצבים אלה יכול להיות מקום משמעותי בתהליכי ניהול המחלה והחלמת המטופל, יש לקיים עימם קשרי גומלין קבועים ושיתופיים להעברת מידע וידע, וקדום מעורבות ושיתופיות לטובת שיפור מצבו הרפואי של קרובם.

מכאן, מעורבות המשפחה בשלבי הקבלה, האשפוז, והשחרור ובטיפול מרפאתי מהווה חלק חשוב ביותר בטיפול.

לפיכך, קיימת חשיבות רבה להתאמה ולהנגשה של השירותים השונים עבור המשפחה על מנת לסייע בהתמודדות המורכבת ולייעל את השירות.

לחילופין, גם בני המשפחה מושפעים ומתמודדים עם השלכות מחלת קרובם, ולעיתים נדרשים ליעוץ ותמיכה עבור עצמם.

נוהל זה מתייחס לאפיונים של שלבי המפגש העיקריים עם המשפחה, הכוללים מפגשים עם הצוות המטפל באופן ישיר במטופל ומפגשים שיכולים להיות עם אנשי צוות ייעודיים לקשר עם משפחות, והיישומים הנגזרים מהם. הנוהל מנחה תוך כמה השעות חובה ליצור קשר עם המשפחה ולעדכנה, ומנחה מקצועית כיצד לקיים מפגשים מיטיבים עם המשפחה."

**חדש מהכנסת**

אושרה הצעת חוק חניה לנכים (תיקון מספר 6)

מליאת הכנסת אישרה בקריאה שנייה ושלישית את הצעת חוק חניה לנכים, לפיו נכה, ע"פ חוק חניה לנכים, יוכל להחנות את רכבו באזור המיועד לפריקה וטעינה.